《闰九月重阳前一日奉陪梅所知司游员山谒康仙祠即席次韵二首 其一》
明代·林弼

清游曾记十年前，员峤山中访老仙。竹寺题诗风满帽，梅溪载酒月明船。

神游弱水三千里，目极齐州九点烟。何日重来问真诀，白云深处种芝田。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。